Anexa la Hotărârea nr.  din 26 septembrie 2022
CONTRACT DE COMODAT
- DARE ÎN FOLOSINȚĂ GRATUITĂ –

- ACT DOVEDITOR AL SEDIULUI AOCIAȚIEI -
  

    PĂRȚILE CONTRACTANTE 

Art. 1. – Comuna Vulcana-Băi, identificată prin codul de înregistrare fiscală 4206918, cu domiciliul fiscal la adresa: str. Vlad ȚEPEȘ, nr. 18, comuna Vulcana-Băi, județul Dâmbovița, reprezentată prin Mihaela-Mădălina MARIN, viceprimarul comunei, cu domiciliul în comuna Vulcana-Băi, str. Prof. dr. Costin MURGESCU, nr. 69A, județul Dâmbovița, identificată prin cartea de identitate seria DD nr. 988650, împuternicită de către Consiliul Local să semneze prezentul contract, prin Hotărârea nr. 60 din 29 iulie 2022, în calitate de COMODANT,
și  
Art. 2. – Consiliul Autorităților Locale din România și Republica Moldova - CALRRM, cu domiciliul fiscal la adresa str. Vlad ȚEPEȘ, nr. 18, comuna Vulcana-Băi, județul Dâmbovița, Salonul „Gabriel MILEA”, reprezentată prin Emil DRĂGHICI, cu domiciliul în comuna VULCANA-BĂI, strada Codrului, nr. 3, județul Dâmbovița, identificat cu cartea de identitate seria  DD, nr. 680180, împuternicit de către președintele Asociației să semneze prezentul contract, în calitate de COMODATAR, 
OBIECTUL CONTRACTULUI  

Art. 3. – (1) Obiectul contractului îl constituie darea în folosință gratuită a Salonului „Gabriel MILEA”, în suprafață de 40 m2, parte integrantă a clădirii, Primăria Comunei Vulcana-Băi, aflată în proprietatea publică a comunei Vulcana-Băi, situată la adresa: str. Vlad ȚEPEȘ, nr. 18, comuna Vulcana-Băi, județul Dâmbovița, de către COMODANT, pe care COMODATARUL se obligă să îl folosească potrivit destinației sale, respectiv pentru desfășurarea activității de natură administrativă a Consiliul Autorităților Locale din România și Republica Moldova - CALRRM, constituind sediul social al acesteia. 

(2) Salonului cetățeanului de onoare este utilizat în comun, cu activitate cotidiană, și de către personalul Primăriei Comunei Vulcana-Băi, activitatea Consiliului Autorităților Locale din România și Republica Moldova fiind sporadică doar pentru desfășurarea unor activități statutare.

(3) Folosința dobândită nu poate fi transmisă, nici oneros și nici cu titlu gratuit, unei alte persoane.
(4) Prezentul contract are elementele constitutive ale actului doveditor al sediului Consiliului Autorităților Locale din România și Republica Moldova, potrivit art. 7 alin. (2) lit. b) din Ordonanța Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare.
    TERMEN  

   Art. 4. – (1) Eu, COMODANTUL, Comuna Vulcana-Băi, în conformitate cu prevederile art. 2146 din Legea nr. 287/2009 privind Codul civil, republicată, cu modificările și completările ulterioare, precum și cu cele ale art. 129 alin. (2) lit. c) și alin. (6) lit. a), art. 297 alin. (1) lit. d) și art. 349 – art. 353 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, declar că acord COMODATARULUI, Consiliului Autorităților Locale din România și Republica Moldova, folosința Salonului „Gabriel MILEA” ce face obiectul prezentului contract pe o durată de 5 ani, cu începere de la data semnării contractului, potrivit art. 2 din Hotărârea Consiliului Local al Comunei Vulcana-Băi nr. __/2022 privind aprobarea dării în folosință gratuită a Salonului „Gabriel MILEA”, parte integrantă a clădirii Primăria Comunei Vulcana-Băi, Consiliul Autorităților Locale din România și Republica Moldova.
(2) În situația în care la împlinirea termenului prevăzut la alin. (1) COMODATARUL mai desfășoară activitatea specifică statutului său, prezentul contract se prelungește din oficiu, până la încetarea activității sale.

OBLIGAȚIILE PĂRȚILOR  

Art. 5. – COMODANTUL se obligă:  

a) să înscrie în cartea funciară dreptul de folosință gratuită;

b) să verifice modul în care sunt respectate condițiile de utilizare stabilite prin prezentul act de dare în folosință gratuită; 

c) să solicite încetarea folosinței gratuite și restituirea bunului, atunci când interesul public legitim o impune;
d) să dea COMODATARULUI spre folosință Salonul „Gabriel MILEA” ce face obiectul prezentului contract;  

e) să restituie COMODATARULUI cheltuielile făcute cu întreținerea Salonul „Gabriel MILEA”.

Art. 6. – COMODATARUL, în calitatea de instituție de utilitate publică beneficiară, se obligă:  

a) să folosească și să întrețină Salonul „Gabriel MILEA” ca un bun proprietar, precum și să nu modifice bunul, în parte ori în integralitatea lui;  

b) să folosească Salonul „Gabriel MILEA” potrivit destinației stabilite prin prezentul contract;

c) să prezinte, anual, Consiliului Local al Comunei Vulcana-Băi, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare;  

d) la încetarea folosinței gratuite, să restituie Salonul „Gabriel MILEA”, pe bază de proces-verbal de predare-primire în care să se consemneze situația bunului respectiv, în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini;

e) să solicite radierea din cartea funciară a dreptului de folosință gratuită.

  

RĂSPUNDEREA  

Art. 7. – COMODATARUL răspunde pentru deteriorarea ori pieirea, în tot sau în parte, a Salonului „Gabriel MILEA” și/sau a bunurilor aflate în această încăpere, dacă nu dovedește că deteriorarea ori pieirea s-a produs fortuit sau că deteriorarea este consecința folosirii potrivit destinației și fără culpă din partea sa.

DAUNE COMINATORII 

Art. 8. – În cazul în care COMODATARUL nu eliberează Salonul „Gabriel MILEA” la sfârșitul contractului, COMODANTUL poate solicita evacuarea COMODATARULUI.

FORȚA MAJORĂ  

Art. 9. – (1) Forța majoră apără de răspundere partea care o invocă.  

(2) Partea contractantă care invocă forță majoră, o poate face opozabilă celeilalte părți cu condiția informării despre apariția cauzei de forță majoră în cel mult 5 zile de la apariția acesteia adăugând o confirmare a unor autorități competente care să certifice realitatea și exactitatea cauzei.

ÎNCETAREA CONTRACTULUI

  

Art. 10. – Raporturile contractuale încetează prin restituirea lucrului în stare corespunzătoare la termenul prevăzut în contract. 

Art. 11. – În caz de nerespectare a obligațiilor de către COMODATAR, COMODANTUL poate cere rezilierea contractului.

LITIGII  

Art. 12. – Litigiile dintre părțile contractante, în cazul în care nu vor fi rezolvate pe cale amiabilă, vor fi soluționate de instanțele judecătorești competente.
  

*   *   *   *   *

    Prezentul contract a fost încheiat astăzi 26 septembrie 2022, în 3 exemplare originale, din care unul rămâne la COMODANT, unul la COMODATAR și unul la Judecătoria Pucioasa.


  

    Semnăturile părților


  

           COMODATANT,                                                 COMODATAR,
    COMUNA VULCANA-BĂI        ASOCIAȚIA STABILITATE, ARMONIE ȘI TRADIȚII

                    prin                                                                 prin 

    Mihaela-Mădălina MARIN                                   Emil DRĂGHICI

